Մայոր Օաքը 2006 թվականի դեկտեմբերին
**Մայոր Օաք** (անգլ.՝ Major Oak), բառացի **Մեծ կաղնի**, Նոթինգհեմի (Անգլիա) Շերվուդի անտառում Էդուինսթով գյուղի մոտ աճող անգլիական կաղնի է (լատին․՝ Quercus robur)։ Ըստ ավանդության այս ծառը ապաստանել է Ռոբին Հուդին և նրա «ուրախ մարդկանց»։ 10 մ գրկաչափ կաղնին մոտավորապես 23 տ է կշռում, տարիքը ըստ հաշվարկների 800-1000 տարի է, ճյուղերը տարածվում են ավելի քան 28 մ։ 2002 թվականին համարվել է «Մեծ Բրիտանիայի սիրված ծառ», իսկ 2014 թվականին «Անգլիայի տարվա ծառ»։

Անուն
-----

Մինչև 18-րդ դարը ծառը կոչվել է «Աքաղաղի բուն ծառ» (անգլ.՝ Cockpen Tree)։ Ըստ ավանդության ծառի մեծ փչակը ծառայել է որպես աքաղաղների բուն, որոնք պահվել են աքաղաղների մարտերի մասնակցելու համար։ Ծառը նաև կոչվել է «Թագուհի կաղնի» (անգլ.՝ Queen Oak)։
Մայոր Օաքը իր ներկայիս անունը ստացել է 1798 թվականին մայոր Հեյման Ռուքի ծառի նկարագրության շնորհիվ։ Հեյման Ռուքը ծառը նկարագրել էր իր գրքում, որտեղ ցուցակագրել և նկարագրել էր Շերվուդի անտառի հայտնի ծառերը։ Սկզբում այն կոչվել է Մայորի կաղնի (անգլ.՝ The Major‘s Oak), իսկ հետո՝ պարզապես Մայոր կաղնի (անգլ.՝ The Major Oak)

Պատկերասրահ
-----------

* Մայոր Օաքը 2013 թվականի հոկտեմբերինՄայոր Օաքը 2013 թվականի հոկտեմբերին
* Մայոր Օաքը 2012 թվականի հոկտեմբերինՄայոր Օաքը 2012 թվականի հոկտեմբերին
* Մայոր Օաքի բունըՄայոր Օաքի բունը

Բազմացման փորձեր
----------------

1998 փետրվարին մի տեղական ընկերությունը վերցրել հատումներ Մայոր Օաքից և սկսեց է մշակել հայտնի ծառի կլոններ ստանալու մտադրությամբ։ Նույն թվականին Մանսֆիլդի մի բնակիչ հայտնել է, որ համացանցով առաջարկվում է Մայոր Օաքի տնկիներ գնել իսկության վկայականի հետ մեկտեղ։ 2002 թվականի հոկտեմբերի 1-ին հայտնվել է լուր Մայոր Օաքի տնկիների ապօրինի վաճառքի մասին։

2003 թվականին Դորսեթ կոմսությունում սկսեցին 260 տնկի աճեցնել Մայոր Օաքի կաղիններից։ Կազմակերպիչները նպատակ ունեն ապահովել հրապարակայնությունը, որ ինտերնետ-հանրությունը կարողանա մատչելի հետևել ուսումնասիրությանը, հետազոտության պատմությանը, լուսանկարներին, տեսնել տնկիների աճի փոփոխությունը, համեմատել ԴՆԹ-ն։

Պահպանություն
-------------

Մայոր Օաքի Բրիտանական ամենահայտնի ծառերից մեկը լինելու հավաստագիր ցուցատախտակը
Շառի ազգային նշանակությունը հաշվի առնելով հետևողական պահպանական միջոցառումներ են սկսել իրականացնել 1908 թվականից սկսած։

18-րդ դարից սկսած Մայոր Օաքի ճյուղերը սկսեցին պաշտպանել կոտրվելուց տախտակամածի բարդ համակարգով։ Էդվարդյան շրջանում ճյուղերը սկսեցին ձգել հաստ մետաղական շղթաներով։ 1970-ական թվականներին սկսեցին օգտագործել փայտե հենասյուներ; իսկ ներկայումս դրանք փոխարինվել են մետաղյա ճոպաններով։

Ծառի ֆիզիկական վիճակը պարբերաբար ստուգվում է և իրականացվում են նախապահպանական միջոցառումներ։

Ինչ-որ ժամանակ ծառի պաշտպանության համար ծառի փչակը լցրել էին բետոնով, իսկ ճյուղերը ջարդվելուց ապահովելու համար պատել էին կապարով, իսկ հետո օպտիկական ապակիով։

Մայոր Օաքը շրջապատված է ցանկապատով, որը ապահովում է ծառի շրջակայքը տրորվելուց։ Այժմ ծառի համակիրները միայն «Կաղին հավաքելու տոն»-ի օրը կարող են դիպչել իրենց սիրելի ծառին։

Ռոբին Հուդի լեգենդը
-------------------

Ըստ ավանդության ծառը կապվում է Ռոբին Հուդի անվան հետ։ Մայոր Օաքի փչակում են նա ու իր մարդիկ փրկվել Նոթինգհեմի շերիֆի հետապնդումներից։ Ուսումնասիրությունները ապացուցել են, որ ծառը Ռոբին Հուդի ենթադրական գործունեության տարիներին երիտասարդ է եղել ու չէր կարող ապաստան ծառայել։

Ծանոթագրություններ
------------------

1. 1 2 3 4  Նոթինգհեմի կայքը Archived 2015-09-15 at the Wayback Machine. (անգլ.)
2. 1 2  Մայոր Օաքը տարվա ծառ
3. ↑  Major Oak, Nottinghamshire County Council Archived 2015-09-15 at the Wayback Machine. (անգլ.) (անգլ.)
4. ↑  "'Robin Hood' Major Oak wins Tree of the Year competition". BBC. 2014 թ․ նոյեմբերի 14. Retrieved 2015 թ․ մայիսի 5. (անգլ.)
5. ↑  "Major Oak". Nottinghamshire County Council. Արխիվացված է the original 2011 թ․ սեպտեմբերի 27-ին. Retrieved 2011 թ․ ապրիլի 14. `{{cite web}}`: Unknown parameter `|dead-url=` ignored (`|url-status=` suggested) (help) (անգլ.)
6. ↑  Illegal acorns for sale on net, BBC News, 2002-10-01 (անգլ.)
7. ↑  Planting a new Oak Wood in Dorset (անգլ.)
8. ↑  Надежда Алексеевна Ионин, Ноттингем (ռուս.)
9. ↑  Робин Гуд: легенды и история Archived 2015-10-24 at the Wayback Machine. (ռուս.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Մայոր Օաք** կատեգորիայում։ |